30. ΒΑΣΙΛΙΚΟΝ ΔΙΑΤΑΓΜΑ της 19/22 Σεπτ. 1953 (ΦΕΚ Α΄ 261) Περί διατηρήσεως εν ισχύϊ των περί προσλήψεως εκτάκτων επί συμβάσει Υπαλλήλων του Ταχ. Ταμιευτηρίου κειμένων διατάξεων. ΄Εχοντες υπ’ όψει τας διατάξεις του άρθρ. 8 του υπ’ αριθ. 2500/1953 Ν.Δ/τος, την υπ’ αριθ. 595/1953 γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 547/1953 ομοίαν του Συμβουλίου της Επικρατείας. Προτάσει των Ημετέρων επί του Συντονισμού και των Συγκοινωνιών Υπουργών, απεφασίσαμεν και διατάσσομεν: ΄Αρθρον μόνον.-Ι.Διατηρούνται εν ισχύϊ αι διατάξεις του άρθρ. 8 του υπ’ αριθ. 2259/1952 Νόμου, αι αφορώσαι τον διορισμόν του εκτάκτου επί συμβάσει Προσωπικού του Ταχυδρομικού Ταμιευτηριου. ΙΙ.Αι προβλεπόμεναι τρεις Οργανικαί θέσεις επί συμβάσει βοηθών Προϊσταμένου Δικαστικής Υπηρεσίας περιορίζονται εις μίαν, αι δε των τεσσάρων εκτιμητών του Ενεχυροδανειστηρίου διατηρούνται. Εις τους αυτούς επί του Συντονισμού και Συγκοινωνιών Υπουργούς ανατίθεμεν την δημοσίευσιν και εκτέλεσιν του παρόντος Δ/τος 